ഉന്നത ബന്ധങ്ങള് മറയാക്കി പത്ത് കോടി രൂപയുടെ തട്ടിപ്പ് വ്യവസായിയായ ചേര്ത്തല സ്വദേശി മോന്സന് മാവുങ്കല് അറസ്റ്റില് കൂടുതല് അന്വേഷണവുമായി ക്രൈംബ്രാഞ്ച് കൊച്ചി: സാമ്ബത്തിക തട്ടിപ്പ് നടത്തിയ വ്യവസായി മോന്സന് മാവുങ്കല് അറസ്റ്റില് Monson Mavunkal . പുരവസ്തുകള് വിറ്റതു വഴി 2,62,000 കോടി രൂപ തന്റെ അക്കൗണ്ടിലുണ്ടെന്ന വ്യാജരേഖ കാണിച്ച് പത്ത് കോടി രൂപയുടെ തട്ടിപ്പ് നടത്തിയ കേസിലാണ് ചേര്ത്തല സ്വദേശിയായ മോന്സന് മാവുങ്കലിനെ ക്രൈംബ്രാഞ്ച് അറസ്റ്റ് ചെയ്തത്. അഞ്ചു പേരില് നിന്ന് 10 കോടി രൂപയാണ് ഇയാള് തട്ടിയെടുത്തത്. സംസ്ഥാനത്തെ നിരവധി പ്രമുഖരുമായി ബന്ധമുള്ളയാളാണ് മോന്സന് മാവുങ്കല്. ഇയാളുടെ കലൂരിലെ വീട്ടില് ക്രൈംബ്രാഞ്ച് റെയ്ഡ് നടത്തുകയാണ് ഇപ്പോള് . അതിവിദഗ്ധമായാണ് ഇയാള് ആളുകളെ പറ്റിക്കുന്നത്. 2,62,000 കോടി രൂപ തന്റെ ബാങ്ക് അക്കൗണ്ടിലെത്തി. ചില നിയമപ്രശ്നങ്ങള് ഉള്ളതിനാണ് ആ പണം പിന്വലിക്കാന് സാധിക്കുന്നില്ല. അത് തിരിച്ചെടുക്കുന്നതിന് കുറച്ച് പണത്തിന്റെ ആവശ്യമുണ്ട്. അതിനുവേണ്ടി സഹായം ചെയ്തു നല്കിയാല് ബിസിനസ് സംരംഭങ്ങള്ക്ക് താന് പലിശ രഹിത വായ്പ നല്കാമെന്ന വാഗ്ദാനം നല്കിയാണ് മോന്സന് തട്ടിപ്പ് നടത്തിയിരിക്കുന്നത്. കഴിഞ്ഞ ദിവസം ചേര്ത്തലയില് നിന്നാണ് മോന്സന് മാവുങ്കലിനെ കൊച്ചിയില് നിന്നുള്ള സംഘം അറസ്റ്റ് ചെയ്തത്. ഞായറാഴ്ച വൈകിട്ടോടുകൂടി ഇയാളെ കോടതിയില് ഹാജരാക്കുമെന്നാണ് പുറത്തുവരുന്ന റിപ്പോര്ട്ടുകള് അതേസമയം അഞ്ചു പേരില് നിന്ന് 10 കോടി രൂപ തട്ടിയെടുത്തുവെന്നാണ് ക്രൈംബ്രാഞ്ചിന് നല്കിയിരിക്കുന്ന പരാതിയില് ചൂണ്ടിക്കാണിച്ചിരിക്കുന്നത്. ഇതിന്റെ അടിസ്ഥാനത്തില് കേസുകള് ഇയാള്ക്കെതിരേ രജിസ്റ്റര് ചെയ്തിട്ടുണ്ട്. സംസ്ഥാനത്തിന്റെ വിവിധ ഭാഗങ്ങളില് നിന്ന് നിരവധി പേരില്നിന്നും ഇത്തരത്തില് കോടിക്കണക്കിന് രൂപയുടെ തട്ടിപ്പ് നടത്തിയിട്ടുണ്ടെന്നാണ് പുറത്ത് വരുന്ന വിവരം. മാത്രമല്ല കൊച്ചി കേന്ദ്രീകരിച്ച് പുരാവസ്തു കേന്ദ്രം നടത്തുകയായിരുന്നു ഇയാള്. പുരാവസ്തു കേന്ദ്രത്തിലുള്ള പല വസ്തുക്കളും അതി പുരാതനവും കോടിക്കണക്കിന് രൂപ വിലവരുന്നതും ആണെന്നാണ് ഇയാള് പ്രചരിപ്പിച്ചിരുന്നുകൊണ്ടിരുന്നത്. എന്നാല് ഇതില് പലതിലും തട്ടിപ്പുണ്ടെന്നാണ് ഇയാള്ക്കെതിരായ പ്രാഥമിക അന്വേഷണത്തില് പോലീസ് വ്യക്തമായിരിക്കുന്നത്. കൊച്ചി കലൂരിലാണ് പുരാവസ്തു കേന്ദ്രമുള്ളത്. അവിടേക്ക് കേരളത്തിലെ പല പ്രമുഖരേയും വിളിച്ചു വരുത്തി സത്കരിക്കുന്ന പതിവുണ്ടായിരുന്നു. അത്തരത്തില് ഉന്നതരായ പലരേയും ചൂണ്ടിക്കാണിച്ച് അവരുമായുള്ള ബന്ധം വ്യക്തമാക്കിയാണ് തട്ടിപ്പ് നടത്തിയിരുന്നത് എന്നും കൂടാതെ ഇയാള്ക്ക് ചില സിനിമാ ബന്ധങ്ങളും ഉണ്ടെന്നാണ് ക്രൈംബ്രാഞ്ചിന്റെ അന്വേഷണത്തില് വ്യക്തമായിരിക്കുന്നത്. എന്തായാലും ഇയാളുമായി ബന്ധപ്പെട്ട് കൂടുതല് തട്ടിപ്പുകള് നടന്നിട്ടുണ്ടോ എന്നാണ് ഇപ്പോള് ക്രൈംബ്രാഞ്ച് പരിശോധിച്ച് വരികയാണ്. twitter likes kopen